Flic-en-Flac iku wujud pasisir paling dawa ing pulo iku lan uga kang paling éndah, mligi sesawangan rikala srengéngé angslup. Le Morne dadi misuwur amarga anané gunung kang wektu jaman kolonial didadèkaké panggonan ndhelik para batur tukon, lan uga panggonan nglalu yèn arep kacekel. Lagi diupayakaké déning panguwasa lokal supaya Le Morne bisa mlebu pratélan warisan cagar budaya donya, kaya kang wis kasil ya iku tlatah Aapravasi Ghat.